Эльмира Суханбердиеваның не үшін ұсталғаны белгілі болды
"Эльмира Суханбердиеваның не үшін ұсталғаны белгілі болды"|"https://qamshy.kz/kz/article/48595-elmira-sukhanberdievanynh-ne-ushin-ustalghany-belgili-boldy"
TITLE: Эльмира Суханбердиеваның не үшін ұсталғаны белгілі болды
URL: https://qamshy.kz/kz/article/48595-elmira-sukhanberdievanynh-ne-ushin-ustalghany-belgili-boldy
META: "Эльмира Суханбердиеваның не үшін ұсталғаны белгілі болды"|"https://qamshy.kz/kz/article/48595-elmira-sukhanberdievanynh-ne-ushin-ustalghany-belgili-boldy"
TOTAL WORDS: 285
DATE: 17:21, 06 маусым 2019
AUTHOR(S): Мақпал Сембай
TEXT: Мемлекеттік қызмет істері және сыбайлас жемқорлыққа қарсы іс-қимыл агенттігі білім және ғылым вице-министрі Эльмира Суханбердиеваның не үшін ұсталғанын мәлімдеді деп хабарлайды&nbsp; Qamshy. kz ақпарат агенттігі&nbsp; Sputnik Қазақстан&nbsp; сайтына сілтеме жасап. "Сыбайлас жемқорлыққа қарсы іс-қимыл ұлттық бюросы білім және ғылым вице-министріне қатысты лауазымдық өкілеттіліктерін теріс пайдалану, пара алу, кәсіпкерлік қызметке заңсыз қатысу фактілері бойынша сотқа дейінгі тергеуді бастады. Сот санкциясымен білім және білім вице-министріне күзетпен ұстау шарасы қабылданды. Тергеу жалғасып жатыр", - деді агенттіктің ресми өкілі Жанна Бастарова. Ол қылмыстық-процестік кодекстің 201-бабына сәйкес өзге ақпарат жария етілмейтінін атап өтті. "Бірақ бір нәрсені атап өткім келеді, вице-министрге қатысты тергеу қылмыстық кодекстің 361-ші, 364-ші және 366-ші баптары бойынша жүргізіліп жатыр. Күдіктіге қатысты түпкілікті шешімді сот шығарады", - деп түйіндеді Бастарова. Айта кетсек, 5 маусым күні сыбайлас жемқорлыққа қарсы іс-қимыл ұлттық бюросы білім және ғылым вице-министріне қатысты сотқа дейінгі тергеу басталғанын мәлімдеген болатын. Алайда оның есімін жариялаған жоқ. &nbsp;. Ал бүгін Нұр-Сұлтан қаласының мамандандырылған ауданаралық тергеу соты күдікті Эльмира Суханбердиеваның екі айға қамауға алынғанын хабарлады. &nbsp; &nbsp;. &nbsp;. Эльмира Суханбердиева әл-Фараби атындағы Қазақ ұлттық университетін тәмамдаған, психология ғылымдарының кандидаты. Еңбек жолын 1989 жылы Ақтау мектебінде тарих пәнінің мұғалімі болып бастады. 2000 жылы Алматы облысы Іле ауданы әкімі аппаратының ұйымдастырушылық-кадр жұмысының бас маманы болды. Алматыда "Ай-Нұр" жекеменшік лингвистикалық гимназиясының атқарушы директоры, кейін Алматы облысы Іле ауданы 7 орта мектебінің директоры болып жұмыс істеді. 2007-2009 жылдар аралығында Алматыдағы "Қазақстан" республикалық телерадиокорпорациясында басқарушы лауазымдарды атқарды. 2013-2016 жылдары Астананың білім басқармасын басқарды. 2016 жылдың сәуірінде білім және ғылым министрінің орынбасары болып тағайындалды. Сондай-ақ, Эльмира Суханбердиева &ndash; бесінші шақырылымдағы елордалық мәслихаттың депутаты, білім саласының құрметті қызметкері атағы да бар. Менеджмент және басқаруға қатысты бірқатар мақаланың авторы: "Білімдегі жаңалықтар", "Білім", "12-жылдық білім", "Білім ұйымы жетекшісінің анықтамалығы", "Қазақстан мектебіндегі тарих", "Қазақ ұстазы", "Астана" және тағы басқалары
